Presidenti Obama bisedon me drejtuesit  e bankave të mëdha
Bankat u shpëtuan nga kreditë  qeveritare, prandaj kanë një detyrim të madh për të ndihmuar në rimëkembjen e ekonomisë, tha Presidenti
Presidenti thotë se mesazhi i tij për sektorin financiar është i thjeshtë. Ai tha se hapi i parë është shtimi i kredive për bizneset e vogla dhe të mesme, motorët kryesorë për krijimin e vendeve të punës në Amerikë. Presidenti thotë se e di që bankat nuk duan të japin kredi që rrezikohen, të cilat i çuan bankat drejt falimintimi më herët. Por ai thotë se ka mënyra për të minimizuar rreziqet dhe ndihmuar sipërmarrësit. Gjatë një takimi të shkurtër me shtypin, presidenti bëri përsëri thirrje për bankat që të mbështesin përpjekejet për reformimin e industrisë së sherbimeve financiare. Ai tha se pjesmarrësit e takimit i kishin shprehur mbështetjen për reformën. Por ai theksoi se bankat kanë ndërmjetësit që po mundohen të rrëzojnë legjislaturat e nevojshme. Gjatë një interviste televizive të transmetuar një natë para takimit, presidenti e bëri të qartë se durimit të tij me Wall Street po i vjen fundi. Zoti Obama tha për kanalin CBS se ai nuk u zgjodh në Shtepinë e Bardhë që të nxjerrë nga balta disa bankierë të pasur. Ai tha se Wall Street nuk e kupton irritimin dhe zemërimin që ndiejnë shumë amerikanë kur shohin shpërblimet me shuma të mëdha për drejtuesit e lartë të bankave. Por shumica e parave që qeveria dha në formë ndihme është ripaguar. Dhe vetëm disa orë para se të fillonte takimi në Shtepinë e Bardhë, banka gjigande Citygroup njoftoi se ishte gati të rikthente 20 miliard dollarë të marra nga Departamenti i Thesarit. //kh//